b'\n_START_ARTICLE_\nNetwork One Distribution\n_START_PARAGRAPH_\nNetwork One Distribution este liderul pie\xc8\x9bei de distribu\xc8\x9bie electro-IT din Rom\xc3\xa2nia, partenerul principal pentru cei mai mari produc\xc4\x83tori globali de electro-IT \xc3\xaen pia\xc8\x9ba rom\xc3\xa2neasc\xc4\x83._NEWLINE_\xc3\x8en prezent, compania are o re\xc8\x9bea de peste\xc2\xa03000 de clien\xc8\x9bi, fiind \xc8\x99i un furnizor important al re\xc8\x9belelor de retail locale.\xc2\xa0Oferta NOD\xc2\xa0include o gam\xc4\x83 extins\xc4\x83 de produse IT&C de la componente, periferice \xc8\x99i accesorii, p\xc3\xa2n\xc4\x83 la servicii integrate de infrastructur\xc4\x83 \xc8\x99i software, dar \xc8\x99i produse din segmente noi de pia\xc8\x9b\xc4\x83.\n_START_SECTION_\nIstoric\n_START_PARAGRAPH_\nNetwork One Distribution reprezint\xc4\x83 la nivel regional cele mai importante branduri din lume._NEWLINE_\xc3\x8enfiin\xc8\x9bat\xc4\x83 \xc3\xaen anul 2002, Network One Distribution aduce pe pia\xc8\x9b\xc4\x83 peste 90 de branduri \xc8\x99i ofer\xc4\x83 solu\xc8\x9bii cu valoare adaugat\xc4\x83 de infrastructur\xc4\x83 hardware \xc8\x99i software de la furnizori consacra\xc8\x9bi precum Microsoft, HP si Dell._NEWLINE_2002: anul fond\xc4\x83rii companiei. S-au dezvoltat parteneriate cu produc\xc4\x83tori importan\xc8\x9bi de electronice, ceea ce a dus la recunoa\xc8\x99terea companiei ca un juc\xc4\x83tor important \xc3\xaen pia\xc8\x9ba de distribu\xc8\x9bie la nivel na\xc8\x9bional._NEWLINE_2006: anul lans\xc4\x83rii primului brand propriu de produse IT, Serioux. Cinci ani mai t\xc3\xa2rziu, Serioux devine brandul rom\xc3\xa2nesc num\xc4\x83rul 1 \xc3\xaen v\xc3\xa2nz\xc4\x83ri._NEWLINE_2007: este anul lans\xc4\x83rii primului brand propriu de televizoare LCD \xc8\x99i LED, Horizon, care s-a impus rapid pe pia\xc8\x9b\xc4\x83 \xc8\x99i \xc3\xaen r\xc3\xa2ndul consumatorilor din Rom\xc3\xa2nia._NEWLINE_2008: anul prelu\xc4\x83rii a 50% din ac\xc8\x9biunile Combox Deliveries, companie specializat\xc4\x83 pe accesorii IT cu un portofoliu variat de produc\xc4\x83tori interna\xc8\x9bionali. Tranzac\xc8\x9bia Combox Deliveries a ajutat la dezvoltarea portofoliului de clien\xc8\x9bi Network One Distribution \xc8\x99i la diversificarea solu\xc8\x9biilor oferite partenerilor._NEWLINE_2009: anul achizi\xc8\x9bion\xc4\x83rii fondului comercial al Flamingo Distribution Center \xc8\x99i anul achizi\xc8\x9bionarii pachetului majoritar de ac\xc8\x9biuni al eMag.ro, cel mai mare retailer online din Rom\xc3\xa2nia._NEWLINE_2011: anul lans\xc4\x83rii brandului de electrocasnice Heinner, care vine \xc3\xaen \xc3\xaent\xc3\xa2mpinarea nevoilor cotidiene din orice cas\xc4\x83 ale clien\xc8\x9bilor._NEWLINE_2012: anul \xc3\xaen care Iulian Stanciu devine unic ac\xc8\x9bionar al Network One Distribution, iar compania trece printr-un proces de rebranding, dezvolt\xc3\xa2nd \xc3\xaen paralel o cultur\xc4\x83 organiza\xc8\x9bional\xc4\x83 unic\xc4\x83 \xc3\xaen distribu\xc8\x9bia IT&C._NEWLINE_2013: anul \xc3\xaen care a fost preluat fondul comercial al Micro Components. Tranzac\xc8\x9bia consolideaz\xc4\x83 pozi\xc8\x9bia de lider a companiei \xc3\xaen pia\xc8\x9ba de distribu\xc8\x9bie electro-IT._NEWLINE_2014: anul \xc3\xaen care compania a \xc3\xaenceput o nou\xc4\x83 strategie de business, deschiz\xc3\xa2nd direc\xc8\x9bii noi de dezvoltare \xc3\xaen industria produselor pentru copii, a juc\xc4\x83riilor \xc8\x99i a produselor de bricolaj._NEWLINE_2015: anul \xc3\xaen care s-a demarat programul NOD Academy, singurul program de parteneriat din pia\xc8\x9ba de IT care reune\xc8\x99te \xc8\x99i promoveaz\xc4\x83 profesioni\xc8\x99ti \xc8\x99i resurse specializate.\n_START_SECTION_\nBranduri proprii\n_START_PARAGRAPH_\nExperien\xc8\x9ba acumulat\xc4\x83 \xc3\xaen cei 14 ani de activitate a ajutat compania s\xc4\x83 \xc3\xaen\xc8\x9beleag\xc4\x83 foarte bine at\xc3\xa2t pia\xc8\x9ba de IT&C, c\xc3\xa2t \xc8\x99i nevoile consumatorului final. Dezvoltarea brandurilor proprii, ca direc\xc8\x9bie de business a venit din dorin\xc8\x9ba de a folosi expertiza pe care compania o are \xc3\xaen folosul consumatorilor. De aceea compania s-a concentrat pe directiile cu poten\xc8\x9bial ridicat: electronice, electrocasnice, bricolaj, menaj \xc8\x99i juc\xc4\x83rii pentru copii, prin brandurile Heinner, Serioux, Horizon, Vanora, U-Grow \xc8\x99i MomKi._NEWLINE_Succesul de care s-au bucurat brandurile proprii \xc3\xaen r\xc3\xa2ndul clien\xc8\x9bilor finali \xc3\xaen regiune confirm\xc4\x83 eforturile constante ale Network One Distribution pentru dezvoltarea unor produse de calitate pe aceste ni\xc8\x99e._NEWLINE_Compania este \xc3\xaentr-o permanent\xc4\x83 c\xc4\x83utare de noi provoc\xc4\x83ri \xc8\x99i oportunit\xc4\x83\xc8\x9bi \xc3\xaen pia\xc8\x9b\xc4\x83, pe care le valorific\xc4\x83 prin direc\xc8\x9bia de dezvoltare \xe2\x80\x9dIncubatorul de business\xe2\x80\x9d. Aici se testeaz\xc4\x83 \xc8\x99i se pun la lucru idei pentru dezvoltarea pe noi segmente de pia\xc8\x9b\xc4\x83 cu potent\xc8\x9bal de cre\xc8\x99tere. Cele mai recente exemple \xc3\xaen acest sens sunt distribu\xc8\x9bia de produse pentru copii, cea de juc\xc4\x83rii sau de produse de bricolaj.'